Fransiya g‘arbidagi De-Sevr prefekturasi zilzila oqibatida bir qancha binolar jiddiy zarar ko‘rganini ma’lum qildi. Bu haqda mintaqa ma’muriyati Twitter’da xabar berdi. Foto: Getty Images Nashrning qayd etishicha, 17 iyunga o‘tar kechasi soat 4:27 (Toshkent vaqti bilan 5:27)da prefekturada 5 magnitudali kuchli seysmik silkinish qayd etilgan. Mintaqa ma’muriyati matbuot xizmati zilzila oqibatida bir kishi jabrlanganini, u yengil tan jarohati olganini qayd etdi. Unga qutqaruvchilar yordam berdi. Hodisadan so‘ng mahalliy hukumat binolardan biri atrofida xavfsizlik chegarasini o‘rnatdi, deyiladi bayonotda.